ตลาดหุ้นสหรัฐฯยังปิดลบ
ดัชนีหุ้นดาวโจนส์ ปิดที่ 11,005.87 จุด&nbsp; ลดลง 46.62 จุด ขณะที่ราคาน้ำมันก็ปิดลบอย่างแรงเช่นกัน&nbsp; จากความกังวลต่อวิกฤตหนี้สินยูโรโซน
1 ธ.ค. 2553

ดัชนีหุ้นดาวโจนส์ ปิดที่ 11,005.87 จุด  ลดลง 46.62 จุด ขณะที่ราคาน้ำมันก็ปิดลบอย่างแรงเช่นกัน  จากความกังวลต่อวิกฤตหนี้สินยูโรโซน 
ปัจจัยเกี่ยวกับปัญหาหนี้สินในยูโรโซน ฉุดให้วอลล์สตรีทวานนี้  ปิดตัวในแดนลบ ท่ามกลางความกังวลที่มีอย่างไม่ลดละของนักลงทุน
ดัชนีหุ้นดาวโจนส์ ลดลง 46.62 จุด (0.42 เปอร์เซ็นต์) ปิดที่ 11,005.87 จุด แนสแดค ลดลง 26.99 จุด (1.07 เปอร์เซ็นต์) ปิดที่ 2,498.23 จุด เอสแอนด์พี ลดลง 7.22 จุด (0.61 เปอร์เซ็นต์) ปิดที่ 1,180.54 จุด 
ขณะที่ราคาน้ำมันวานนี้ ปรับลดอย่างแรงเกือบ 2 ดอลลาร์ เหตุนักลงทุนเทขายท่ามกลางความกังวลต่อเศรษฐกิจยูโรโซน
สัญญาล่วงหน้าน้ำมันดิบชนิดไลต์สวีตครูตของสหรัฐฯ งวดส่งมอบเดือนมกราคม ลดลง 1.62 ดอลลาร์ ปิดที่ 84.11 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.42 ดอลลาร์ ปิดที่ 85.92 ดอลลาร์ต่อบาร์เรล